
FORORD

Jeg har aldrig tænkt på mig selv som forfatter. Jeg er håndværker. Jeg er projektleder. Jeg er et menneske, der har arbejdet mig gennem livet med hænderne, hovedet og mavefornemmelsen som vigtigste værktøjer. Jeg har aldrig været kendt, og jeg har aldrig haft ambitioner om at blive det. Jeg har bare haft et arbejde, som for mange virker anderledes, og som har givet mig oplevelser, der har sat sig fast.

Men det er ikke derfor, jeg skriver den her bog.

Jeg skriver den, fordi jeg tror på, at alle mennesker går rundt med deres egne historier. Oplevelser, der former os. Øjeblikke, der sætter spor. Erfaringer, der betyder noget, også selvom de ikke fylder aviserne. Man behøver ikke være berømt eller have levet et spektakulært liv for at have noget at fortælle. Det er ofte de stille erfaringer, der inspirerer mest.

For mig var der en periode, der blev ved med at dukke op. Ikke som noget, jeg savnede, men som noget jeg stadig kunne mærke. Noget, der havde formet mig. Noget, der havde lært mig mere om mennesker, end nogen uddannelse nogensinde kunne.

Mine år som butiksdetektiv.

Jeg begyndte at skrive om det mest for min egen skyld. Som en slags dagbog. Et sted at lægge de historier, der stadig sad i kroppen: de sjove, de hårde, de absurde, de farlige og de helt almindelige, som alligevel blev til noget særligt, fordi de sagde noget om mennesker.

Og måske også som et minde. Et lille aftryk til mine børn og børnebørn. En måde at vise dem, hvem jeg var dengang, og hvad jeg lærte af de mennesker, jeg mødte. Ikke for at gøre mig interessant, men for at give dem et stykke af den rejse, der har formet mig.

Jo mere jeg skrev, jo mere gik det op for mig, at historierne ikke kun var mine. At andre måske kunne genkende noget i dem. At nogle ville grine. At andre ville tænke: “Sådan en situation har jeg også stået i.” At nogle måske ville få et nyt blik på et job, de aldrig har tænkt over.

For selv om det her er min fortælling, handler den om noget universelt: Hvordan vi møder hinanden. Hvordan vi reagerer under pres. Hvordan vi læser, eller misforstår, hinanden. Hvordan små øjeblikke kan sætte sig fast og følge én resten af livet.

Jeg skriver ikke for at gøre mig selv interessant. Jeg skriver, fordi historier kan noget. De kan underholde. De kan overraske. De kan få os til at tænke over, hvorfor mennesker gør, som de gør. Og måske kan de minde os om, at vi alle sammen går rundt med vores egne kampe, vores egne fejl og vores egne øjeblikke, hvor vi kunne have valgt anderledes.

Hvis du tager én ting med fra denne bog, håber jeg, det er dette: Se mennesket, før du ser handlingen. Det lærte jeg dengang, og det har fulgt mig lige siden.

Tak fordi du læser med. Tak fordi du giver historierne liv igen.




Intro

Inden jeg tager dig med ind i arbejdet som butiksdetektiv, vil jeg give dig et klart billede af, hvad du er på vej ind i. Det her er en verden, de fleste kun ser glimt af. En verden af små øjeblikke, hurtige beslutninger og mennesker, der krydser hinandens veje uden at vide det.

Jobbet som butiksdetektiv er ikke glamourøst. Det er ikke dramatisk hver dag. Det er ofte stille, observerende og fyldt med detaljer, man kun lægger mærke til, når man står midt i det. Men netop de detaljer fortæller noget om mennesker, om adfærd, om mønstre, om de valg vi træffer, når vi tror, ingen ser os.

I de kommende kapitler tager jeg dig med ind bag kulissen. Ikke for at dømme nogen, men for at vise, hvordan hverdagen kan se ud fra et sted, de færreste kender. Du vil møde situationer, der er sjove, overraskende, mærkelige og nogle gange helt uforudsigelige.

Det her er ikke en manual. Det er ikke en facitliste. Det er et indblik i et arbejde, der lærte mig at se mennesker på en ny måde.

Lad os begynde.




KAPITEL 1 - INDLEDNING

Ingen ved præcis, hvor meget der bliver stjålet for i danske butikker. De bedste skøn siger omkring halvanden til to milliarder kroner om året. I nogle varehuse løber tabet op i millioner, ét stort varehus i Østjylland mister f.eks. omkring otte millioner kroner om året alene i svind. Og svind dækker ikke kun butikstyveri, men også prisfejl, varer der ikke bliver sat tilbage til fuld pris, interne fejl og personalesvind.

Butikkerne forsøger at beskytte sig med alt fra videoovervågning og elektronisk sikring til vagter og butiksdetektiver. Det er sidstnævnte, jeg vil fortælle om.

For hvem er butiksdetektiven egentlig? Hvad består arbejdet af? Og hvorfor er det en funktion, der næsten aldrig bliver omtalt, selvom den spiller en vigtig rolle i både butikkerne og samfundet?

Man kan ikke uddanne sig til butiksdetektiv. Man finder ikke jobbet på arbejdsformidlingen. Det meste lærer man på gulvet, i virkeligheden, mellem hylderne, blandt kunderne. Derfor vil jeg i denne bog give et indblik i det arbejde, som foregår lige foran øjnene på folk, men som de færreste nogensinde opdager.

Jeg stoppede som detektiv i 1998, efter 12 år i faget. Men det, jeg lærte i de år, har aldrig forladt mig.

INDLEDNING - EN DAG PÅ AMAGER

Det er fredag formiddag omkring klokken ti i et supermarked på Amager. Jeg har lige hilst på butikschefen, meldt min ankomst og fortalt, at jeg vil være der de næste seks timer. Jeg tager en kurv i hånden og glider ind i butikkens rytme. På det her tidspunkt går kunderne stille rundt, uden hast. Det gælder om at falde ind i deres tempo, så man ikke skiller sig ud.

Der er omkring tolv kunder i butikken, da en mand på cirka femogtyve kommer ind. Den sorte dynejakke er våd på skuldrene, og hans øjne har det udtryk, jeg kender alt for godt: store pupiller, fraværende blik, målrettet adfærd. Han skal skaffe penge.

Han går direkte til køledisken, tager pakker med svinekød og fylder sin kurv helt op uden at se på varerne. Det er mekanisk, målrettet. Jeg holder mig i baggrunden og følger ham.

Han går ned i et stille hjørne, løfter en sort affaldssæk frem og tømmer kurven ned i den. Så stiller han sækken fra sig, går tilbage til køledisken og gentager processen. Frem og tilbage. Rutineret. Da sækken er fyldt, svinger han den over skulderen og går mod kassen.

Jeg følger efter. Han passerer kassen uden at betale, og ekspedienten opdager intet. Uden at hæve stemmen går jeg op på siden af ham og siger:

“Undskyld… var der ikke noget, du glemte at betale for.”

Han reagerer med et hårdt skub og forsøger at løbe. Jeg når at gribe ham, og vi ender på gulvet. Jeg bruger den fornødne magt – ikke mere, ikke mindre, og får ham under kontrol. Kort efter sidder vi på kontoret, hvor jeg udfylder anmeldelsen og ringer efter politiet.

Sådan kunne en helt almindelig dag begynde for en butiksdetektiv i 90’erne.

HVORDAN JEG KOM IND I FAGET

Efter at have været i hæren og aftjent min værnepligt, stod jeg uden arbejde. Jeg søgte i omkring tre måneder uden resultat, men så gav en god ven mig en idé: Jeg skulle sætte en annonce i avisen og derigennem søge arbejde. Det gjorde jeg, og overraskende nok fik jeg en masse forskellige tilbud. Ét af dem var jobbet som butiksdetektiv.

Jeg skulle møde min kommende chef i et cafeteria på første sal i et større varehus i København. Han forklarede mig, hvad arbejdet gik ud på. Jeg havde det nok som de fleste: Kan det virkelig betale sig for butikkerne? Kan man leve af at holde øje med mennesker? Og hvorfor havde jeg aldrig hørt om det før?

Men sådan er det faktisk. Man finder ikke job som butiksdetektiv på arbejdsformidlingen, og det er heller ikke noget, man uddanner sig til. Man siger, at enten har man evnen til at opdage butikstyveri — eller også får man den aldrig. Derfor kommer man på prøve for at finde ud af, om man kan.

Jeg startede med at gå rundt i varehuset i to timer, mens chefen holdt øje med, om jeg kunne falde ind som en almindelig kunde og samtidig holde øje med unormale ting. Efter cirka en time så jeg en ældre dame i osteafdelingen. Hun forsvandt et stykke tid, og da jeg så hende igen, virkede hun unormal, uden at jeg helt kunne sætte fingeren på hvorfor.

Jeg fortalte chefen, at jeg mente, hun måske havde taget noget ost. Vi ledte efter hende og fandt hende ved kasselinjen. Chefen spurgte, om jeg var sikker, og usikkerheden ramte mig. Jeg havde jo ikke set hende tage noget, og hun havde været væk fra mig et stykke tid. Vi måtte lade hende gå.

Efter arbejdet tog jeg hjem. Jeg var træt i hovedet og benene, men samtidig spændt. Det var en helt ny verden, der var ved at åbne sig for mig.

MIN FØRSTE FANGST

Næste dag skulle jeg mødes med chefen igen og prøve at gå rundt alene. Jeg tog en kurv, lagde et brød i og begyndte igen at lægge mærke til folks adfærd og komme ind i butikkens rytme. Efter cirka en time kom damen fra dagen før ind i butikken. Denne gang ville jeg være sikker.

Hun gik til osteafdelingen, tog en ost og gik videre. Mit hjerte bankede hurtigere, og nakkehårene rejste sig. Det var samme fornemmelse som dagen før. Jeg fulgte hende tæt. Ved brødene stoppede hun osten ned i lommen og gik mod kasselinjen.

Nu var jeg sikker. Jeg måtte finde chefen, men jeg måtte heller ikke slippe hende af syne. Heldigvis kom han, netop som hun stod i køen. Jeg forklarede ham, hvad jeg havde set. Da hun havde betalt, stoppede han hende og bad hende følge med til kontoret.

På kontoret nægtede hun først, men jeg fortalte, at jeg havde set hende tage osten. Chefen bad hende tømme lommerne, og dér var den. En lettelse skyllede ind over mig. Hun blev skrevet på en politianmeldelse og bedt om at forlade butikken.

Chefen talte med mig om, hvordan jeg havde klaret det. Han sagde, at evnen til at genkende ansigter og personer var afgørende, og han syntes, jeg havde gjort det rigtig godt. Han ville gerne have, at jeg allerede dagen efter, fredag skulle mødes med hans bror, som også var detektiv, og gå rundt i en anden butik med ham.

LAMMEKØLLEN – MIN ILDPRØVE

Jeg mødte ind et sted ude på Amager. Jeg var allerede begyndt at falde ind i rytmen. Chefens bror kom hen til mig og sagde, at han ville tage en lille kaffepause, og at jeg bare kunne gå rundt imens.

Der gik ikke to minutter, før jeg lagde mærke til en grov mand ved køleafdelingen for kød. Noget ved ham fik det til at ringe i baghovedet. Jeg stillede mig to kølemontre fra ham, halvt gemt bag et reklameskilt, og stirrede direkte på ham.

Lige foran øjnene på mig tog han en lammekølle og stoppede den ned foran i bukserne. Uden at skjule det. Bagefter gik han mod kassen.

Jeg gik i panik. Ham, der skulle vise mig, hvordan man stopper folk, sad og drak kaffe. Der var intet personale i nærheden. Jeg var alene.

Jeg fulgte efter ham og stoppede ham, da han var gået forbi kasselinjen. Jeg fremstammede, at han havde glemt at betale for det, han havde gemt i bukserne. Han gloede på mig og sagde, at jeg skulle passe mig selv, ellers ville jeg komme galt af sted.

Ingen havde fortalt mig, hvad man gør, hvis personen ikke frivilligt følger med. Jeg prøvede igen, men han skubbede mig væk.

Og dér skete der noget i mig. Uden at tænke sprang jeg på ham, fik ham lagt ned og låste hans arme i et greb, jeg knap nok vidste, jeg kunne. Jeg lå oven på ham og ventede, til nogen kom forbi. En medarbejder havde hørt tumulten og kom løbende. Sammen fik vi ham op at stå og ført ham til kontoret. Politiet blev ringet efter.

Da chefens bror kom tilbage fra sin pause, var han mildest talt overrasket. Han mente, at jeg var klar til at klare mig selv.

Senere ringede chefen for at høre, hvordan dagen var gået. På det tidspunkt havde vi fanget tre butikstyve. Han var glad, og han havde allerede talt med sin bror om episoden med lammekøllen. Han bad mig møde hjemme hos ham mandag morgen klokken ni.

ANSÆTTELSEN KLAR TIL AT ARBEJDE

Mandag morgen mødte jeg op ved chefens lejlighed på Frederiksberg. Han bød mig indenfor. Der stod morgenmad og varm kakao klar på bordet i hans kontor. Han fortalte, at han var imponeret over, hvor hurtigt jeg havde fået fornemmelse for, hvad der skete omkring mig. Han mente, at jeg var klar til at tage ud alene i butikkerne.

Så lagde han en ansættelseskontrakt på bordet.

Startløn: 95 kroner i timen.

Vi skrev begge under, og jeg tog af sted på min første dag som ansat i et butikskontrolfirma. Efterhånden fik jeg flere og flere butikker. Efter den første måned blev min timeløn sat op til 100 kroner, og jeg havde i gennemsnit 39 timer om ugen. Det var lige før, man satte ugentligt timetal ned til 37.

Det var sådan, jeg kom ind i faget.




KAPITEL 2 - DET NYE HÅNDVÆRK

At lære et fag, ingen taler om

Efter de første dage stod det klart for mig, at arbejdet som butiksdetektiv ikke bare var et job. Det var et håndværk. Et håndværk, man ikke kunne læse sig til, ikke kunne tage et kursus i, og som ingen nogensinde havde forklaret mig fandtes, før jeg selv stod midt i det.

Jeg begyndte hurtigt at forstå, at det her arbejde handlede om langt mere end at se nogen putte en vare i lommen. Det handlede om at læse mennesker. At mærke stemninger. At forstå adfærd. At kunne skelne mellem en kunde, der bare leder efter tilbud, og en kunde, der leder efter en mulighed.

Det var et fag, der krævede instinkt. Og instinktet skulle trænes, hver eneste dag.

De første fejltrin

Jeg var stadig grøn, og det kunne mærkes. Jeg havde svært ved at virke overbevisende, når jeg tilbageholdt folk. Jeg var for blød i stemmen, for forsigtig i kroppen, og det er et signal, tyve opfanger med det samme. De læser dig, ligesom du læser dem. De vurderer: Hvad kan han? Tør han stoppe mig, hvis jeg bare fortsætter?

Det er kropssprog mod kropssprog. To mennesker, der aflæser hinanden på et splitsekund.

Og når en tyv ikke ville følge med frivilligt, endte det ofte med, at vi rullede rundt på gulvet, indtil jeg fik kontrol. Det skete et par gange om ugen i starten.

Men ikke alle situationer var voldsomme. Nogle var bare… mærkelige.

En af de første, der virkelig satte sig fast i min hukommelse, var en ældre, velklædt herre. Han kom et par gange om ugen i den samme butik. Hver gang, uanset om han handlede eller ej, tog han to chokolade guldbarre og lagde dem direkte i lommen på sin pæne frakke. ”sjov detalje, jeg kan stadig huske det var Toms mørkchokolade”

Hvis han ikke skulle betale for noget, gik han bare forbi kassen, satte sig på bænken lige efter kasselinjen, pakkede chokoladen ud og begyndte at spise. Som om det var det mest naturlige i verden.

Første gang jeg stoppede ham, satte jeg mig ved siden af ham og sagde stille:

“Undskyld… men du har glemt at betale for det, du sidder og spiser.”

Han kiggede ikke engang på mig. Han tog en bid mere og sagde:

“Hold din kæft.”

Jeg var målløs. Jeg havde forventet flovhed, undskyldninger, måske en forklaring. I stedet fik jeg ren foragt.

Med en blanding af overtalelse og tålmodighed fik jeg ham med på kontoret. Det viste sig senere, at han var pensioneret dommer, og psykisk syg. Han forstod ikke længere, hvad der var rigtigt og forkert.

Det lærte mig noget vigtigt: Man kan aldrig dømme folk på forhånd. Uanset hvor sikker man tror, man er, kan man blive overrasket.

Efter den dag, når jeg så ham komme ind i butikken, gik jeg altid lige bag ham. Når han tog chokoladen, tog jeg den pænt ud af hans hånd og fulgte ham til kassen for at betale. Kassedamen smilede altid lidt. Det var den eneste måde at undgå en scene, og samtidig en måde at hjælpe ham på.

At se det, andre ikke ser

Jo mere jeg arbejdede, jo mere begyndte jeg at se ting, jeg aldrig havde lagt mærke til før. Små detaljer. Mikrobevægelser, Blikke og Rytmer.

Jeg kunne se, når nogen var på vej til at gøre noget forkert, længe før de selv havde besluttet sig helt.

Det var som at få et ekstra sæt øjne.

Jeg lærte at lægge mærke til:


	Overdreven nervøsitet: folk der hele tiden retter på tøjet, fugter læberne, kigger ned i gulvet eller undgår øjenkontakt.

	Overdreven venlighed: den type der smiler for meget, taler for højt, prøver at virke “for normal”.

	Kunder der kigger rundt: ikke efter varer, men efter personale, kameraer og flugtveje.

	Åbne jakker: perfekte til at skjule varer, især når de holdes lidt ud fra kroppen.

	Store tasker: især dem der allerede er halvåbne, eller som bæres unaturligt let.

	Poser fra andre butikker: klassikeren — man fylder dem med varer og går ud som om man allerede har betalt.

	Folk der står for længe i blinde vinkler: de steder, hvor kameraerne ikke dækker.

	Kunder der samler tabte boner op: de går ind igen, tager de samme varer og går til kassen med en “jeg glemte lige avisen”-historie.


Jeg lærte også at huske, hvad folk lagde i kurven. Fru Jensen med ost, mælk og et glas piller. Hr. Hansen med smør, fem øl og barberblade. Peter med to poser slik og en video.

Det var som at spille Kims leg hele dagen, en leg hvor man ser en masse ting på én gang, og bagefter skal huske dem alle. Forskellen var bare, at her var det ikke en leg. Det var et værktøj.

Det lyder umuligt, men når man går i det otte timer om dagen, bliver det en del af ens måde at se verden på. Man begynder at registrere ting, man ikke engang ved, man registrerer. Hjernen arbejder i baggrunden, og pludselig står man med en fornemmelse, der viser sig at være rigtig.

Når intuitionen bliver et værktøj

En dag stod jeg i en butik og så en mand, der virkede helt almindelig. Han gik rundt, kiggede på varer, tog dem op, lagde dem tilbage. Intet mistænkeligt.

Men noget i mig sagde, at der var noget galt. Det var ikke noget konkret, bare en fornemmelse.

Jeg fulgte efter ham på afstand. Han gik rundt i butikken i lang tid, men hans bevægelser var forkerte. Han gik mod strømmen af kunder. Han vendte tilbage til de samme hylder igen og igen. Han lagde aldrig noget i kurven.

Til sidst gik han hen til en hylde, hvor han havde været flere gange. Han tog en lille vare, kiggede hurtigt omkring, gled den ned i lommen og gik hurtigt væk fra området, skuldrene spændte, tempoet højere, blikket fastlåst mod udgangen.

Han gik direkte mod kassen og igennem uden at betale, jeg var lige efter ham.

Det var dér, jeg forstod, at intuition ikke er noget mystisk. Det er erfaring. Det er mønstre, man ikke engang ved, man har lært. Det er alt det, øjnene ser, men hjernen først opdager senere.

At blive en del af miljøet

Efter nogle måneder begyndte jeg at falde helt ind i rytmen. Jeg kendte butikkerne. Jeg kendte personalet. Jeg kendte de faste kunder. Og jeg kendte de faste tyve, dem, der havde gjort butikstyveri til en levevej.

Jeg kunne gå ind i en butik og mærke på fem sekunder, om der var “noget i luften”. Det kunne være:


	En uro i kroppen

	Et bestemt blik

	En mærkelig stilhed

	En person, der ikke fulgte butikkens rytme


Det var ikke længere bare et job. Det var en måde at være til stede på. En måde at se verden på.

Jeg begyndte at forstå, at arbejdet ikke kun handlede om at fange tyve. Det handlede om at forebygge. At skabe tryghed. At være den stille observatør, der sørger for, at tingene ikke løber af sporet. Og det handlede om at være klar, altid. For man vidste aldrig, hvad der ventede rundt om næste hylde.

Men jo mere jeg lærte miljøet at kende, jo tydeligere blev det, at det ikke var nok. For at forstå, hvad der foregik, måtte jeg også forstå menneskene i det.




KAPITEL 3 - MØDET MED TYPERNE

At forstå, hvem man står overfor

Nogle mennesker bar deres intentioner udenpå tøjet. De kom ind med skuldrene trukket op, blikket flakkende og en rastløs energi, der næsten råbte, at de var på vej til at gøre noget, de ikke burde. Andre var det stik modsatte. Rolige. Afslappede. Næsten for afslappede. De gik rundt som om de havde al tid i verden, men deres øjne arbejdede hele tiden. De scannede. Vurderede. Ventede på det rigtige øjeblik.

Det gik hurtigt op for mig, at jeg ikke kunne bruge én metode til alle. Jeg måtte tilpasse mig. Læse situationen. Læse personen. Læse det, der ikke blev sagt. For der var forskel på en desperat småtyv, en erfaren butikstyv, en ung der prøvede grænser af, og en professionel, der havde gjort det her til sit arbejde.

Nogle kom ind med en plan. Andre improviserede. Nogle var nervøse. Andre var kolde som is. Nogle var tydelige. Andre var så diskrete, at man kun opdagede dem, hvis man kendte de små tegn: en hånd, der bliver i lommen lidt for længe. En person, der går mod strømmen. En, der kigger mere på personalet end på varerne.

Jeg begyndte at opdage mønstre. Ikke fordi jeg ledte efter dem, men fordi de viste sig igen og igen. Der var dem, der gik direkte mod udgangen, så snart de havde taget noget. Dem, der blev i butikken alt for længe, som om de håbede, at tiden ville gøre dem usynlige. Dem, der prøvede at se “normale” ud, og dermed endte med at skille sig endnu mere ud. Og så var der dem, der var så dygtige, at man kun opdagede dem, fordi noget i maven sagde: “Der er et eller andet her.”

Det var her, jeg for alvor begyndte at forstå, at jobbet ikke handlede om at være stærk eller hurtig. Det handlede om at være opmærksom. At kunne læse mennesker. At kunne mærke stemningen i et rum. At kunne se, når noget ikke passede ind i butikkens rytme.

Og jo mere jeg lærte, jo tydeligere blev det, at hver type krævede sin egen tilgang. Man kunne ikke tale til en desperat person, som man talte til en rutineret tyv. Man kunne ikke møde en vred person med samme ro, som man brugte på en flov teenager. Man kunne ikke bruge samme strategi på en professionel, som på en, der bare havde taget noget i et øjebliks dumhed.

Det var her, jeg begyndte at forstå, at jeg ikke bare stoppede tyverier. Jeg stoppede mennesker, hver med deres egen historie, deres egne grunde, deres egne mønstre.

Børnene – de små, der ikke forstår konsekvensen

Børn var en kategori for sig. De stjal sjældent for at få noget gratis. De stjal for at blive set. For at høre til. For at





































































































































	udenlandske grupper, der opererede på tværs af landegrænser

	velklædte, veltalende personer, der gled ubemærket ind

	børn og unge, der blev brugt som “løbere”



	blandede teams med faste roller



































































	studerende, der manglede penge og købte "billigt"

	små brugtbogs-butikker, der ikke stillede for mange spørgsmål

	private købere, der bare ville spare penge

	folk, der handlede på markeder eller online










































	1 liter mælk

	1 pakke kaffe

	1 pose chips

	1 pakke smør




	prisen passede

	mængden passede

	og varen var identisk med bonen Ellers ville kassedamen opdage det.









	den måde de gik rundt udenfor og “ledte”

	den måde de studerede bonen

	den målrettede rute efter bestemte varer

	og den lille ekstra vare ved kassen, der skulle gøre historien troværdig



























	“Den havde jeg ikke set.”

	“Den må være faldet ned.”

	“Jeg havde glemt, jeg havde den.”







	De planlagde deres besøg

	De arbejdede ofte flere sammen

	De søgte mod områder med lidt personale

	De kendte butikkernes rutiner

	De fandt hele tiden nye metoder

	De stjal for store beløb

	De blev ved, indtil de blev opdaget, eller følte sig utrygge






























	hvordan man skal tale

	hvordan man skal stå

	hvor tæt man kan gå på

	• hvor meget magt man skal bruge

	hvor meget ro man skal udstråle

	hvor meget menneskelighed der er brug for
































	en vare i en taske

	en handling fanget på kamera

	et vidneudsagn

	en genstand, der kunne knyttes til en person






	nervøsitet

	unødvendig snak

	afledninger

	mærkelige bevægelser

	placering af varer

	blikke mod udgange eller kameraer







	kendskab til straffeloven og evnen til at arbejde inden for dens rammer

	møder i retten som vidne

	psykologisk forståelse af tyvens adfærd før og efter pågribelsen

	selvforsvar

	stærk hukommelse

	skarp iagttagelsesevne

	selvdisciplin

	og en god portion tålmodighed

